ಭಾರತ್ ಬಂದ್ಗೆ ನಮ್ಮ ಬೆಂಬಲವಿದೆ.. ನಾಳೆ ಬೆಳಗ್ಗೆ 9ಕ್ಕೆ ಚಳವಳಿ ಆರಂಭ ಬೆಂಗಳೂರು: ರೈತ ಹೋರಾಟಗಾರರು ಘೋಷಿಸಿರುವ ಭಾರತ್ ಬಂದ್ಗೆ ಐಕ್ಯ ಹೋರಾಟ ಸಮಿತಿ ಬೆಂಬಲ ನೀಡಿದ್ದಾರೆ. ಈ ವಿಚಾರವಾಗಿ ಕಬ್ಬು ಬೆಳೆಗಾರರ ಸಂಘದ ಅಧ್ಯಕ್ಷ ಕುರುಬೂರ್ ಶಾಂತ್ ಕುಮಾರ್ ಮಾತನಾಡಿ.. ಜನತಂತ್ರ. ವ್ಯವಸ್ಥೆಯಲ್ಲಿ ಜನ್ರ ಹಿತವನ್ನ ಸರ್ಕಾರ ನೋಡ್ಕೊಬೇಕು. ಕಳೆದ ನಾಲ್ಕು ತಿಂಗಳಿಂದ ಸುಗ್ರೀವಾಜ್ಞೆ ವಿರುದ್ಧ ಹೋರಾಟ ಮಾಡ್ತ ಇದ್ದೀವಿ. ಕೇಂದ್ರ ಸರ್ಕಾರದ ನೀತಿ ಖಂಡನೀಯ. ರೈತರ ಜೊತೆ ಸರ್ಕಾರ ಚರ್ಚೆ ಮಾಡಿಲ್ಲ. ಕುತಂತ್ರದ ಮೂಲಕ ರೈತ ಚಳವಳಿಯನ್ನ ಹತ್ತಿಕ್ಕೋ ಕೆಲಸ ಮಾಡಿವೆ. ಸತತವಾಗಿ ಹೋರಾಟ ಮಾಡ್ತಾನೇ ಇದ್ದೀವಿ. ಇಡೀ ರಾಜ್ಯದ ರೈತರು ಹಳ್ಳಿ ಹಳ್ಳಿಗಳಲ್ಲಿ ಚಳವಳಿ ಮಾಡ್ತಾರೆ ಎಂದಿದ್ದಾರೆ. ಅಲ್ಲದೇ ಬೆಂಗಳೂರು ನಗರದಲ್ಲಿ ಕೆಲವೊಂದು ರಸ್ತೆಗಳಲ್ಲಿ ರಸ್ತೆ ತಡೆ ಚಳವಳಿ ನಡೆಯುತ್ತೆ. ನಂತರ ಮೌರ್ಯ ಸರ್ಕಲ್ ಬಳಿ ಬಂದು ಮುಂದಿನ ಹೋರಾಟ ರೂಪುರೇಷೆ ರೂಪಿಸ್ತಿವಿ. ನಾಳೆ 9 ಗಂಟೆಗೆ ಐಕ್ಯ ಹೋರಾಟ ಸಮಿತಿ ಸೇರಿ ಇಲ್ಲಿಂದ ಚಳವಳಿ ಆರಂಭವಾಗಲಿದೆ. ಶಿವಾಜಿನಗರ, ಟೌನ್ ಹಾಲ್, ಮೈಸೂರು ಬ್ಯಾಂಕ್ ಹೀಗೆ ವಿವಿಧ ಕಡೆಯಿಂದ ಬರ್ತೀವಿ ಎಂದು ಹೇಳಿದ್ದಾರೆ. ಏರ್ಪೋರ್ಟ್ ರೋಡ್, ಗೊರಗುಂಟೆಪಾಳ್ಯ, ಶಿವಾಜಿನಗರ, ಮೈಸೂರು ಬ್ಯಾಂಕ್ ಸರ್ಕಲ್, ವೈಟ್ ಫೀಲ್ಡ್, ಹೀಗೆ ಹಲವು ದಿಕ್ಕಿನಿಂದ ರಸ್ತೆ ತಡೆ ಮಾಡಿ ನಂತ್ರ ಬಂದು ಮೌರ್ಯ ಸರ್ಕಲ್ ನಲ್ಲಿ ಸೇರ್ತೀವಿ ಎಂದು ಐಕ್ಯ ಸಂಘಟನೆ ಹೇಳಿದೆ.